**Apstiprināti**

Ar Lubānas novada pašvaldības

 Izpilddirektora 18.12.2020.

 rīkojumu Nr. LUB/2.01/20/17

# NOTEIKUMI

*Lubānā*

# Lubānas novada pašvaldības nekustamā īpašuma

# Magones Indrānu pagastā Lubānas novadā elektroniskas izsoles noteikumi

**1. Informācija par atsavināmo objektu.**

## Atsavināmais objekts:

## Nekustamais īpašums Magones, Indrānu pagastā, Lubānas novadā (kadastra Nr. 70580010127) sastāv no neapbūvētas lauksaimniecībā izmantojamās zemes vienības (kadastra apzīmējums 70580010141) ar kopējo platību 6,78 ha (turpmāk - Objekts).

##  1.2. Objekta reģistrācija Zemesgrāmatā:

## Objekta īpašnieks: Lubānas novada pašvaldība, reģistrācijas kods 90000054159.

## Īpašuma tiesības nostiprinātas Vidzemes rajona tiesas zemesgrāmatu nodaļas Indrānu pagasta

## zemesgrāmatas nodalījumā Nr.100000605852.

## 1.3. Objekta īss raksturojums.

## Zemes vienība tiek izmantota kā l/s zeme (pļavas). Zemes vienības ziemeļu gals robežojas ar grants seguma pašvaldības ceļu; austrumu mala – ar nelielu grunts seguma piebraucamo ceļu. Piekļuve zemes vienībai no abiem ceļiem.

## 1.4. Apgrūtinājumi:

## 1.4.1. Ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs - 0,1400 ha;

## 1.4.2. Ekspluatācijas aizsargjoslas teritorija gar valsts vietējiem un pašvaldību autoceļiem lauku apvidos – 0,27 ha;

## 1.4.3. Ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem – 0,25 ha.

## 1.5. Uz Objektu pastāv pirmpirkuma tiesības saskaņā ar likuma “Par zemes privatizāciju lauku apvidos” 30². pantā (pirmpirkuma tiesības uz lauksaimniecības zemi) noteikto.

**2. Objekta atsavināšanas nosacījumi.**

2.1. Objekta nosacītā (sākuma) cena – **12 300,00 EUR** (divpadsmit tūkstoši trīs simti euro un 00 centi).

2.2. Objekta atsavināšanas metode – pārdošana izsolē.

2.3. Objekta atsavināšanas paņēmiens – elektroniska izsole ar augšupejošu soli.

2.4. Objekta atsavināšanas organizētājs - ar Lubānas novada pašvaldības izpilddirektora 18.12.2020. rīkojumu Nr. LUB/2.01/20/17 izveidota izsoles komisija.

2.5. Objekta izsoles sagatavošanas kārtība:

Pēc Noteikumu apstiprināšanas, Latvijas Republikas oficiālajā izdevumā “Latvijas Vēstnesis”, pašvaldības mājas lapā www.lubana.lv, informatīvajā izdevumā “Lubānas ziņas” tiek publicēts sludinājums par izsoli.

**3. Izsoles dalībnieki**

## Par izsoles dalībnieku var kļūt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem, t.sk., likuma “Par zemes privatizāciju lauku apvidos” nosacījumiem, var iegūt īpašumā Nekustamo īpašumu un noteiktajā termiņā ir izpildījusi šajos Noteikumos noteiktos priekšnoteikumus.

**4. Izsoles pretendentu reģistrācija Izsoļu dalībnieku reģistrā.**

4. Izsoles pretendentu reģistrēšana Izsoļu dalībnieku reģistrā

4.1. Pretendentu reģistrācija notiek no 2021. gada 4. janvāra plkst.13:00 līdz 2021. gada 24. janvārim plkst. 23:59 elektronisko izsoļu vietnē https://izsoles.ta.gov.lv uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevuma "Latvijas Vēstnesis" tīmekļa vietnē www.vestnesis.lv .

4.2. Izsoles pretendenti - fiziska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē https://izsoles.ta.gov.lv norāda:

4.2.1. Fiziska persona:

4.2.1.1. Vārdu, uzvārdu;

4.2.1.2. Personas kodu vai dzimšanas datumu (persona, kurai nav piešķirts personas kods);

4.2.1.3. Kontaktadresi;

4.2.1.4. Personu apliecinoša dokumenta veidu un numuru;

4.2.1.5. Norēķinu rekvizītus (kredītiestādes konta numurs, uz kuru personai atmaksājama nodrošinājuma summa);

4.2.1.6. Personas papildu kontaktinformāciju – elektroniskā pasta adresi un tālruņa numuru (ja tāds ir).

4.2.2. Fiziska persona, kura pārstāv citu fizisku vai juridisku personu, papildus 4.2.1.punktā norādītajam, sniedz informāciju par:

4.2.2.1. Pārstāvamās personas veidu;

4.2.2.2. Vārdu, uzvārdu fiziskai personai vai nosaukumu juridiskai personai;

4.2.2.3. Personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;

4.2.2.4. Kontaktadresi;

4.2.2.5. Personu apliecinoša dokumenta veidu un numuru fiziskai personai;

4.2.2.6. Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;

4.2.2.7. Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);

4.2.2.8. Attiecīgās lēmējinstitūcijas lēmumu par nekustamā īpašuma iegādi juridiskajai personai.

4.3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.

4.4. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu "Par e-izsoļu vietnes dalībnieka dalību konkrētā izsolē" un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.

4.5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.

4.6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.

4.7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.

4.8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.

4.9. Izsoles pretendents netiek reģistrēts, ja:

4.9.1. nav vēl iestājies vai ir beidzies pretendentu reģistrācijas termiņš;

4.9.2. ja nav izpildīti visi šo noteikumu 4.2.1.punktā vai 4.2.2.punktā minētie norādījumi;

4.9.3. fiziskā vai juridiskā persona saskaņā ar spēkā esošajiem normatīvajiem aktiem nevar iegūt savā īpašumā zemi.

4.10. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.

4.11. Izsoles pretendentam pirms reģistrācijas izsolei ir tiesības iepazīties ar Objekta tehniskajiem rādītājiem, kuri raksturo pārdodamo Objektu un ir izsoles rīkotāja rīcībā.

4.12. Saskaņā ar Publiskas personas mantas atsavināšanas likuma 14. panta pirmo daļu persona, kurai ir pirmpirkuma tiesības, līdz izsoles beigām Izsoles rīkotājam iesniedz rakstveida pieteikumu pirmpirkuma par augstāko nosolīto cenu tiesību izmantošanai.

**5. Samaksas kārtība**

5.1. Izsoles dalībniekiem jāpārskaita drošības nauda 10% apmērā no Objekta nosacītās vērtības, t.i., 1230,00 (viens tūkstotis divi simti trīsdesmit euro un 00 centi), Lubānas novada pašvaldības kontā AS “Swedbank”, konts: LV64HABA0551033331460, AS “SEB banka”, konts: LV43UNLA0050019786428, vai AS “Citadele banka”, konts: LV90PARX0012454500001 ar atzīmi “Nekustamā īpašuma Magones, Indrānu pagastā, Lubānas novadā izsoles drošības nauda”.

5.2. Izsoles reģistrācijas maksa 20,00 EUR jāiemaksā atbilstoši elektronisko izsoļu vietnē <https://izsoles.ta.gov.lv> norādītajiem nosacījumiem.

**6. Izsoles norise**

6.1. Izsole sākas elektronisko izsoļu vietnē <https://izsoles.ta.gov.lv> **2021. gada 4. janvārī plkst. 13:00 un noslēdzas 2021. gada 3. februārī plkst. 13:00**.

6.2. Izsolei autorizētie dalībnieki drīkst izdarīt solījumus visā izsoles norises laikā.

6.3. Pārsolīšanas summa jeb solis - **200** eur.

6.4. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.

6.5. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.

6.6. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.

6.7. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.

6.8. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.

6.9. Izsoles dalībniekiem, kuri piedalījušies izsolē, bet nav nosolījuši izsoles Objektu, 5 (piecu) darba dienu laikā pēc attiecīgā iesnieguma saņemšanas tiek atmaksāts izsoles nodrošinājums.

6.10. Izsoles dalībniekam, kurš nosolījis augstāko cenu, divu nedēļu laikā no izsoles dienas jāsamaksā summa, ko veido starpība starp nosolīto summu un iemaksāto nodrošinājumu (maksājumi veicami izsoles komisijas norādītajā kontā).

6.11. Ja izsoles dalībnieks divu nedēļu laikā no izsoles dienas nav samaksājis saskaņā ar pašvaldības izrakstīto rēķinu 6.10. punktā minēto maksājumu, viņš zaudē tiesības uz nekustamā īpašuma pirkšanu. Nodrošinājuma nauda attiecīgajam izsoles dalībniekam netiek atmaksāta. Nekustamā īpašuma pirkšana tiek piedāvāta izsoles dalībniekam, kurš nosolījis nākamo augstāko cenu.

6.12. Ja izsludinātajā termiņā ir saņemts pirmpirkuma tiesību izmantošanas pieteikums no personas, kurai ir pirmpirkuma tiesības, tā var iegūt Objektu par izsolē nosolīto augstāko cenu. Šai personai 10 dienu laikā no izsoles rezultātu apstiprināšanas jāpaziņo izsoles rīkotājam par pirmpirkuma tiesību izmantošanu, jānoslēdz pirkuma līgums un jāsamaksā augstākā nosolītā cena.

6.13. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

**7. Izsoles rezultātu apstiprināšana**

7.1. Izsoles komisija par nekustamā īpašuma pārdošanu sastāda izsoles protokolu un paraksta to. Izsoles protokolu iesniedz pašvaldības domei apstiprināšanai.

7.2. Izsoles rezultātus apstiprina Lubānas novada pašvaldības dome kārtējā domes sēdē, ja ir saņemts izsoles noteikumu 6.11. punktā paredzētais maksājums.

**8. Līguma slēgšanas un norēķina kārtība**

8.1. Ne vēlāk kā trīsdesmit darba dienu laikā no izsoles rezultātu apstiprināšanas Lubānas novada pašvaldība noslēdz ar personu, kura nosolījusi nekustamo īpašumu, pirkuma līgumu. Pirkuma līguma noteikumus un līguma noslēgšanas kārtību nosaka pašvaldība saskaņā ar normatīvo aktu prasībām.

8.2. Visas izmaksas, kas saistītas ar nekustamā īpašuma reģistrāciju uz pircēja vārda, sedz nekustamā īpašuma pircējs.

Izsoles noteikumus sagatavoja

Lubānas novada pašvaldības nekustamā īpašuma

Magones izsoles komisija